Ոստիականության օպերատիվ-հրթիռային-կայծակնային ջոկատը շրջապատում է խանութի տարածքը, ոստիկանական սրընթաց-ճեպընթաց-ամենահաս-սլացիկ մեքենաները ճռռոցով կայանում են այնպես, ասես երկնքից դեսանտ են իջել: Ամեն ինչ արվում է կրիմինալոգիայի եւ ռազմական գործողությունների համադրման պրոֆեսիոնալիզմի գերագույն-բարձրագույն մակարդակով: Լրագրողը օնլայն ռեժիմով լուսաբանում է այս չտեսնված բարդության օպերացիան: Տեռորիստ-պեչենիստ-հանցագործ-կրիմինալ-մաֆիոզ անձը վնասազերծվում է,անռնվում օղակի մեջ: Նա արդեն հանել է խարիսխը ուտելիքի բաժնից, նա արդեն գտնվում է ոստիկանական իրականության մեջ, ուր անդադար հայտարարում են, որ բռնել են նրան: "Մենք բռնել ենք նրան, մենք բռնել ենք նրան",- ասում է ոստիկանը: Բռնել է նրան: Պատկերացնո՞ւմ եք` ԲՌՆԵԼԱ: Ինչպես չգովերգել այդ հերոսագործությունը, երբ քեզ նկարում են, ու րոպեներ հետո քեզ կտեսնի ողջ քաղաքը, ողջ ազգը կիմանա, որ դու բռնել ես, չէ բայց լուրջ` ԲՌՆԵԼ ԵՍ: